****

**ОБРАЗЛОЖЕЊЕ**

**ИЗМЕНА ПРОГРАМА ПОСЛОВАЊА ЈКП „ПАРКИНГ СЕРВИС“ - НИШ ЗА**

**2018. ГОДИНУ**

ЈКП “Паркинг сервис“ - Ниш је израдио Програм пословања за 2018. годину који је донео Надзорни одбор предузећа под бројем 3367/17 на седници одржаној дана 01.12.2017. године, а на исти је Скупштина града Ниша дала сагласност решењем број: 06-1290/2017-20-02 на седници одржаној дана 27.12.2017. године. Прву измену Програма пословања ЈКП „Паркинг сервис“ - Ниш за 2018. годину донео је Надзорни одбор предузећа под бројем 1052/18 на седници одржаној дана 21.05.2018. године, а на исти је Скупштина града Ниша дала сагласност решењем број: 06-764/2018-11-02 на седници одржаној дана 03.07.2018. године.

Друга измена Програма пословања ЈКП „Паркинг сервис“-Ниш врши се јер су увећана средстава за обављање поверених комуналних делатности. Планирани приходи од буџета у делу одржавања јавног осветљења на сеоском подручју на територији града Ниша повећавају се у износу од **2.500.000** динара и употребиће се за набавку неопходног материјала за проширење мреже јавног осветљења и отклањање кварова узрокованих старошћу мреже и временским непогодама.

У делу одржавања јавног осветљења које обухвата одржавање, адаптацију и унапређење објеката и инсталације јавног осветљења којима се осветљавају саобраћајне и друге површине јавне намене, на територији града Ниша на градском подручју увећана су финансијска средства у износу од **3.750.000** динара.

Додатна финансијска средства опредељена за одржавање хоризонталне, вертикалне и светлеће сигнализације у износу од **6.250.000** динара биће употребљена за обнављање сигнализације ради унапређења опште безбедности свих учесника у саобраћају, а нарочито најмлађих у зонама школа.

Након наведене, извршене корекције, повећавају се приходи из буџета - саобраћајна инфраструктура и јавна расвета за **12.500.000** динара и сада укупни приходи износе **389.697.600 динара.**

Измена Програма пословања у делу планираних расхода извршена је са циљем обезбеђења финансијских средстава за поједине намене, имајући у виду да се структура планираних пословних прихода променила. С тим у вези, указала се потреба за новим набавкама материјала које су исказане у делу трошкова материјала, па је зато ова позиција повећана за **4.225.000** динара.

Планирана маса средстава за трошкове солидарне помоћи ради ублажавања неповољног материјалног положаја запослених увећана је за **3.775.000** динара, а у складу са Анексом II Посебног колективног уговора за јавна предузећа у комуналној делатности на територији Републике Србије (Сл.гласник РС, бр.5/2018).

Трошкови транспортних и ПТТ услуга повећани су за **1.000.000** динара и трошкови закупа такође су повећани за **1.000.000** динарао због планираног транспорта и складишћења набављене монтажно-демонтажне гараже до момента њеног активирања.

Због планиране набавке објеката и опреме, трошкови амортизације кориговани су и увећани за **2.500.000** динара.

Након наведених извршених корекција, укупни расходи се повећавају за **12.500.000** динара и сада износе **388.856.000** динара.

Повећањем планираних прихода и расхода у истом износу, планирана добит остаје непромењена.

